Montlat ye una muela de 1.655 metros d'altaria situada en la sierra de las Defesas y en la muga entre los termins municipals de Mosqueruela (Teruel) y Villafranca (Castellón).

En la vertient norte de Montlat se troba lo mas de Saura de Mosqueruela, en la vertient sud ye la torre de los Giles, y en la versant sudueste y lo puerto de Mosqueruela, que desparte Montlat y l'alto de Molina respecto de Navajuelo y la loma d'Adrián, ya en la sierra de Mayabona. Los mases de la redolada de Montlat en lo termin de Mosqueruela perteneixen a los quartos u partidas de Pinar Plano y de La Estrella, despartius por lo barranco de Molina.

Toponimia
L'oronimo Montlat proviene de lo latín MONTE LATU ("mont amplo") y podría estar d'orichen mozarabe. Ye conoixiu en catalán como tossal del Montllat, tossal dels Montllats, Moleta del Tossal u simplament Els Montllats.

Como punto vistable de la sierra de las Defesas se posó como referencia pa fer mugas de dominios y apareixe en textos medievals escritos en latín, aragonés y catalán.

Se'n fizo mención en 1202 como Mont Lach u Mont Lath en la cesión de lo castiello de Puertomingalbo (en letra gotica la c y la t son muito pareixidas y se distinguen mal):

En un texto de 1265 de l'archivo d'aldeyas de la Comunidat de Teruel se'n fa mención como una muga de lo termin de Mosqueruela:

Cheolochía
Lo cabalto de Montlat ye formau por dos formacions cenomanianas (Cretacio superior) con capuzamiento de 30º enta lo sudueste. La estratigraficament superior ye de dolomías y la que bi ha estratigraficament de chos ye de calsineras.

Vinclos externos
En "Mendikat".
Montlat